stanford-oval/wikipedia huggingface dataset:
Saara Cantell

| Saara Cantell |
| --- | --- |
 Cantell Intian kansainvälisillä elokuvajuhlilla vuonna 2006.
Henkilötiedot
Syntynyt: 27. huhtikuuta 1968 (ikä 56)
Ammatti:  elokuvaohjaaja, käsikirjoittaja
Ohjaaja
Tunnetuimmat ohjaukset:  Kohtaamisia Onneli ja Anneli
Palkinnot
 Kettu-palkinto (1995) Kettupäivät, paras fiktioelokuva (2003) Elokuvataiteen valtionpalkinto (2010) Anjalankosken elokuvapalkinto (2013) 
Aiheesta muualla
IMDb 
Elonet
Saara Susanna Cantell (s. 27. huhtikuuta 1968) on suomalainen elokuvaohjaaja ja käsikirjoittaja.
Cantell väitteli taiteen tohtoriksi Aalto-yliopiston taideteollisesta korkeakoulusta toukokuussa 2011 aiheenaan lyhytelokuvan kerrontakeinot.
Cantellin elokuvia on palkittu sekä kotimaisilla että kansainvälisillä elokuvafestivaaleilla. Vuonna 2010 Cantell ja kuvaaja Marita Hällfors saivat elokuvataiteen valtionpalkinnon elokuvasta Kohtaamisia. Cantell oli elokuvasta ehdolla myös parhaan ohjauksen Jussin saajaksi. Tammikuussa 2014 Cantell teki suomalaista elokuvahistoriaa, kun elokuvateattereissa oli yhtä aikaa kaksi hänen ohjaamaansa pitkää elokuvaa, Ainoat oikeat ja Onneli ja Anneli, joista molemmat ylittivät 100 000 katsojan rajan.
Vuosina 1999–2004 Cantell toimi Voima-lehden kolumnistina.lähde? Vuosina 2012–2014 hän teki radiokolumneja Yle Radio 1:n Kultakuume-ohjelmaan. Vuosina 2008–2011 Cantell oli Suomen elokuvaohjaajaliitto SELO ry:n hallituksen puheenjohtaja. Hän on Suomen elokuvasäätiön hallituksen jäsen kaudella 2013–2015.
Cantell oli toinen Salattujen elämien alkuperäisroolittajista.
Filmografia

| --- | --- |
 Kun tahtoo..., 1990, apulaisohjaus  Häälaulu, 1990, ohjaus, käsikirjoitus ja leikkaus  Aikansa edellä, 1990 näyttelijä  Hänestä ja heistä, 1992, ohjaus, käsikirjoitus ja leikkaus  Veera Vee ja peto, 1993, käsikirjoitus  Todellinen magia, 1993, ohjaus ja käsikirjoitus  Sirpalesatu, 1995, ohjaus, käsikirjoitus ja leikkaus  Peilikirkas päivä, 1997, ohjaus ja käsikirjoitus  Paha kakku, 2000, ohjaus, tuottaja ja käsikirjoitus  Jätkien ilta, 2001, ohjaus, käsikirjoitus ja leikkaus  Hetki jolloin, 2001, ohjaus, käsikirjoitus ja leikkaus  Vasikantanssi, 2003, ohjaus  Potretti, 2003, ohjaus, käsikirjoitus ja leikkaus  Rajametsän tarinoita, 2004, ohjaus  Tiistai, päivävuoro, 2005, ohjaus, leikkaus ja käsikirjoitus  Den stora resan (Suuri matka), 2005, ohjaus  Mahdollisuus, 2005, ohjaus, leikkaus ja käsikirjoitus  Unna ja Nuuk, 2006, ohjaus ja tarinan kehittely  Ikiomaksi, 2007, ohjaus ja käsikirjoitus  Kohtaamisia, 2010, ohjaus ja käsikirjoitus :  Tähtitaivas talon yllä, 2012, ohjaus ja käsikirjoitus  Ainoat oikeat, 2013, ohjaus  Onneli ja Anneli, 2014, ohjaus  Onnelin ja Annelin talvi, 2015, ohjaus  Tulen morsian, 2016, ohjaus  Onneli, Anneli ja salaperäinen muukalainen, 2017  Onneli, Anneli ja nukutuskello, 2018, ohjaus  Karkurit, 2021, ohjaus  Poikani Joel, 2022, ohjaus  Sisarukset, 2023, ohjaus ja yksi käsikirjoittajista  Hallonbacken – Osasto 23 (TV-sarja), 2023, ohjaus  Tunna blå linjen, 2024, ohjaus  Annelin aika, 2024, ohjaus
Teoksia

Timantiksi tiivistetty: Kerronnalliset strategiat fiktiivisessä lyhytelokuvassa.  (Väitöskirja)  Helsinki:  Aalto-yliopiston taideteollinen korkeakoulu, 2011.  ISBN 978-952-60-0047-3
Lähikuvan lumo: Ohjaajan ja näyttelijän yhteistyö elokuvassa. Aalto ARTS Books, 2020. ISBN 978-952-60-8054-3
Kesken jääneet hetket. Tammi, 2020. ISBN 978-952-04-1160-2
Kaikki tuoksuu lumelta: Romaani.  Helsinki:  Tammi, 2021.  ISBN 978-952-04-2518-0
CANT Z.1007

Kaksi CANT Z.1007 -pommikonetta.
CANT Z.1007 Alcione oli italialainen toisen maailmansodan aikainen keskiraskas pommikone.
Sen ensilento tapahtui maaliskuussa 1937 ja tuotanto alkoi vuonna 1938. Koneen suunnitteli ja valmisti Triestessä toiminut Cantiere Navali Triestino (CANT). Italian ilmavoimat käytti konetta koko toisen maailmansodan ajan. Koneen ensimmäinen sotakäyttö tapahtui taistelussa Britanniasta syyskuussa 1940, mihin Italia toimitti koneita Saksan tueksi. Seuraava sotanäyttämä oli Kreikka. Välimeren ilmataisteluissa suuri määrä CANT Z.1007 -pommikoneita ammuttiin alas, koska kone oli hidas ja sen puolustusaseistus oli heikko. Koneita rakennettiin 560 kappaletta. Koneen Z.1007ter-versiossa oli voimakkaampi moottori – se tuli palvelukäyttöön vuonna 1942.
Tekniset tiedot

miehistö : 5
pituus : 18,35 m
kärkiväli : 24,80 m
korkeus : 5,22 m
siipipinta-ala : 70 m²
tyhjäpaino : 9 396 kg
suurin lentoonlähtömassa : 13 621 kg
moottori : 3 kpl Piaggio P.XI RC.40, joista kunkin teho oli 745 kW (1 000 hv)
Tekniset tiedot > Suorituskyky

huippunopeus : 455 km/h
matkalentonopeus : 338 km/h
kantama : 1 795 km
lakikorkeus : 7 500 m
Tekniset tiedot > Aseistus

2 kpl 12,7 mm Breda-SAFAT konekivääriä
2 kpl 7,7 mm Breda-SAFAT konekivääriä
1200 kg pommeja tai kaksi halk. 450 mm torpedoa
Carlo Fontana

Carlo Fontana
Carlo Fontana (1634 tai 1638 Bruciate, lähellä Comoa – 1714 Rooma) oli italialainen myöhäisbarokkia edustanut arkkitehti. Hän oli syntynyt Ticinon kantonissa Sveitsissä. Mitkään lähteet eivät tue teoriaa, että hän olisi ollut sukua toisille Fontana-sukunimisille arkkitehdeille.lähde?
Nelonen

| Nelonen |
| --- | --- |

Lähetykset alkoivat:  1. kesäkuuta 1997
Omistaja:  Nelonen Media /   Sanoma Media Finland
Kuvaformaatti:  16:9
Katsojaosuus:   7,1 % (2023, Finnpanel)
Tunnuslause:  Viihde on hyväksi   Katso mistä puhut  (2014–2018)
Maa:   Suomi
Näkyvyysalue:  Koko maa
Korvasi kanavan:  PTV4
Rinnakkaiskanava(t):  Nelonen HD Liv (HD) Jim (HD) Hero (HD)
Kotisivu:  www.nelonen.fi
Saatavuus
Antenniverkko
Digita:  kanava 4 (HD) kanava 24
Satelliitti
Allente:  kanava 4 (HD)
Kaapeliverkko
DNA:  kanava 4 (HD) kanava 24
Elisa:  kanava 4 (HD) kanava 24
Telia:  kanava 4 (HD) kanava 24
IPTV (ADSL)
Maxivision Viihde:  kanava 4
Elisa:  kanava 4
Infobox OKNimi-testi OK: 
Nelonen on suomalainen valtakunnallinen, kaupallinen televisiokanava, joka aloitti toimintansa 1. kesäkuuta 1997 kaapelikanava PTV4:n seuraajana. Kaupallisena kanavana Nelonen rahoittaa toimintansa kokonaisuudessaan mainostuloilla, kuten kilpaileva MTV3-kanavakin. Nelonen on osa Nelonen Media -mediayksikköä, joka kuuluu Sanoma-konsernin Suomen mediatoimintojen liiketoimintaryhmään, Sanoma Media Finlandiin. Nelonen on Suomen toiseksi tavoittavin mainosmedia.
Nelosen ohjelmatarjonta painottuu iltakuuden ja myöhäisillan kello 23:n välille muodostuvan prime timen ajalle, vaikkakin kanavalla tulee ohjelmaa jo alkuiltapäivästä alkaen. Ohjelmisto koostuu kotimaisista ja kansainvälisistä sarjoista, dokumenteista ja viikonloppuisin elokuvista. Nelonen esittää myös talk show -viihdettä sekä julkkis- ja lifestyle-ohjelmia. Kotimaiset ohjelmat hankitaan pääasiassa itsenäisiltä tuotantoyhtiöiltä, ja ulkomaisten ohjelmien taustalla on sopimuksia kansainvälisten toimijoiden kanssa.
Kilpailussa neljännen televisiokanavan toimiluvasta Nelosen kanssa kilpaili Ruutu-A4. Nelonen on toinen yksityinen televisiokanava Suomessa. Ensimmäinen oli MTV3.
Nelosen uutisten ensimmäinen uutislähetys lähetettiin 11. tammikuuta 1998. Nelosen uutistoimitus lähetti uutiset katsojilleen yleensä kaksi kertaa päivässä ja sään kolmesti, mutta vain arkipäivisin, sillä arkisin Nelosen sääohjelma esitetään vaihtelevina kellonaikoina iltapäivisin. Marraskuussa 2011 ilmoitettiin, että Helsingin Sanomien ja Nelosen uutistoimitukset yhdistyvät. Helsingin Sanomien ja Nelosen uutisten yhdistymisen myötä uutislähetys siirtyi Helsingin Sanomien tuotannoksi, Nelosen uutislähetysten taustajoukoissa oli noin 300 journalistia ja uutislähetyksen kestoaika piteni samalla noin 30 minuuttiin. Myöhemmin uutiset lopetettiin ja korvattiin lyhyillä HS-uutisilla, jotka nekin lopetettiin joulukuussa 2017. Tällöin palattiin Nelosen ensimmäisen vuoden 1997 tilanteeseen, jolloin kanava oli kokonaan ilman uutislähetyksiä.
Haluatko miljonääriksi? -ohjelma teki Nelosen kaikkien aikojen katsojaennätyksen helmikuussa 2016. Jakson 6 (27.2.) keskikatsojamäärä tallennettu katselu mukaan lukien yli 10-vuotiaiden kohderyhmässä on 1 168 000 ja lauantain päälähetys tavoitti 1,5 miljoonaa ihmistä. Aiempi ennätys oli hallussa Vain elämää -ohjelman Vesa-Matti Loirin päivän jaksolla, jonka keskikatsojamäärä oli tallennettu katselu mukaan lukien 1 115 000.
Sloganit ja kanavailmeet > 1997–1999

Vuosina 1997–1999 Nelosen kanavatunnuksessa neljä elementtiä (ilma, maa, vesi ja tuli) esiintyi ohjelmalähetyksen alussa ja lopussa näytetyssä päätunnuksessa, ohjelmalistauksessa sekä Jatkuu-tunnuksissa. Ohjelmalistauksen jälkeen ennen mainoksia nähtiin päätunnuksen loppuosa, jossa elementeistä muodostui taivaalle Nelosen logo.
Sloganit ja kanavailmeet > 1999–2002

Nelosen sloganina oli ”Hyvä syy” vuosina 1999–2001. Tähän sloganiin liittynyt kanavailme otettiin käyttöön 5. marraskuuta 1999.
Sloganit ja kanavailmeet > 2002–2010

Keväällä 2001 Nelonen otti käyttöön ”Jotain ihan muuta” -sloganin, joka korosti kanavan roolia uuden kanavavaihtoehdon tarjoajana, ja ilme sekä logo uusiutuivat 27. maaliskuuta 2002. Logon pysyessä samana, kanavailmettä muutettiin hieman joulukuussa 2002, tammikuussa 2005 sekä huhtikuussa 2008.
Sloganit ja kanavailmeet > 2010–2014

Nelonen otti uuden kanavailmeensä käyttöön 12. huhtikuuta 2010 ja lanseerasi samalla ”Viihde on hyväksi” -sloganin. Myös kanavan visuaalinen ilme uudistui. Uuden ilmeen suunnittelun lähtökohtana on ollut saada Nelosen brändi selkeästi näkyville kaikissa kanavan visuaalisissa elementeissä. Nelosen uudistunut kanavailme rakentui silloin päivittäisten, vaihtuvien teemojen varaan ja kanavatunnisteiden tilanteet noudattivat myös vuorokausirytmiä aina aamusta yöhön. Teemoja olivat biljardi, keittiö, lastenhuone, kukkakauppa, joulu, uusivuosi, pääsiäinen, kevät, kesä, syksy ja talvi. Myöhemmin alettiin näyttää myös kirjastotunnusta. Jokaista tunnusta näytettiin kerrallaan aina noin kolme kuukautta. Joskus jotain tunnusta voitiin näyttää jopa kuuden kuukauden ajan neljän kanssa vuorotellen. Kerrallaan näytettiin aina neljää teemaa.
Sloganit ja kanavailmeet > 2014–2018

Nelonen otti käyttöönsä uuden kanavailmeen 16. joulukuuta 2014 ja lanseerasi samalla ”Katso mistä puhut” -sloganin.
Logoja on neljä erilaista. 
Kanavatunnuksissa oli paljon eri ihmisten tunnereaktioita surusta liikutukseen ja ilosta hämmästykseen. Niissä esiintyvät muun muassa Vesa-Matti Loiri, Tarja Turunen, Tomi Björck ja Jyrki Sukula. Tunnuksissa oli esiintynyt tähän mennessä jo yli 20 eri henkilöä ja oli viiden ja kymmenen sekunnin pituisia tunnuksia. Lyhyempiä näytettiin mainoskatkojen välillä ja pidempiä ennen ohjelman alkua. Jokaisen tunnuksen lopussa ruudun vasempaan alareunaan tuli slogan ”Katso mistä puhut” sekä Nelosen logo toiseen alakulmaan. Logon väri vaihteli tunnuksissa, esimerkiksi tunnuksessa, jossa näytettiin iloista Veskua, oli vihreä Nelosen logo. Jarkko Tammisen tunnuksissa vasemmassa alareunassa luki ensin ”Jarkko Tammisen viihdeshow Big Bang! Perjantai klo 20” jonka jälkeen lopuksi vasta ”Katso mistä puhut” -slogan. Big Bangin loputtua Jarkko Tammista alettiin näyttää muiden seassa mutta pian se poistettiin kokonaan. Aluksi, noin kuukauden ajan näytettiin vain 20 eri tunnusta. 21.1.2015 – 17.4.2015 välisenä aikana näytettiin 49 eri tunnusta. 
6.8.2015 alettiin näyttää myös kokki Jyrki Sukulaa, ja parhaillaan näytettiin myös missi Sara Sieppiä ja näyttelijä Eero Ritalaa. Tällä hetkellä näytettiin 45 eri tunnusta.

Marraskuussa 2017 ilmeen elementtien rakennetta muutettiin hieman, mutta logo pysyi samana.
Sloganit ja kanavailmeet > 2018–2020

Nelonen uudisti jälleen kanavailmeensä 2. lokakuuta 2018 ja palautti samalla "Viihde on hyväksi" -sloganin. Samalla kanavalogo palasi vasemmasta ylänurkasta oikeaan sekä vuosina 2002–2014 käytetty jingle otettiin uudelleen käyttöön eri melodialla. Kanavailmeen toteutti Cape Rock.
Sloganit ja kanavailmeet > 2020–2022

Nelonen uudisti kanavailmeensä jälleen 24. marraskuuta 2020, mutta logo pysyi samana. Uudistuksista huolimatta alun perin vuosina 2002–2014 käytetty jingle muokattiin niin, että siitä tehtiin monia eri versioita, mutta sävel oli kaikissa aika lailla samankuuloinen.
Sloganit ja kanavailmeet > Logot

Nelosen logo vuosina 1997–2002
Nelosen logo vuosina 2002–2010
Nelosen logo vuosina 2010–2014
Nelosen logo vuosina 2014–2018
Nelosen logo vuodesta 2018 lähtien.
Sloganit ja kanavailmeet > Tunnukset

Nelosen ensimmäinen tunnus vuosina 1997–1999.
Nelosen toinen tunnus vuosina 1999–2002.
Rinnakkaiskanavat > Nelonen HD

Nelonen HD on Nelosen digitaalisessa kaapeliverkossa näkyvä maksuton HD-kanava. Kanavalla esitetään samoja ohjelmia ja samaan aikaan kuin Nelosella. Kanava lähettää tällä hetkellä kotimaisista ohjelmista vuoden 2012 tuotantokaudet aitona teräväpiirtona. Ulkomaisista ohjelmista vain pieni osa on natiivia teräväpiirtoa. Muut ohjelmat ovat ylöspäin skaalattua. Nelonen aloitti ensimmäisenä suomalaisena tv-kanavana maksuttomat teräväpiirtolähetykset Welhon kaapelitelevisioverkossa kesäkuussa 2008.
Rinnakkaiskanavat > Liv

Liv-televisiokanavan lähetykset aloitettiin 14. helmikuuta 2009. Livin kerrottiin tarjoavan ohjelmaa aamusta puoleen yöhön.
Kaapelitalouksissa näkyvän kanavan ohjelmisto koostuu eri elämänalueisiin liittyvistä sarjoista ja dokumenteista. Liv näkyy kaapelitalouksissa kanavapaikalla 8 ja Canal Digitalin satelliittipaketissa kanavapaikalla 8.
Rinnakkaiskanavat > Jim

Nelosen rinnakkaiskanava, Nelonen Plus, lopetti lähetyksensä 26. helmikuuta 2007, jolloin samalla kanavapaikalla aloitti uusi maksuton televisiokanava Jim. Kanavan ohjelmatarjonta koostuu suurimmaksi osaksi ulkomaalaisista televisiosarjoista, mutta televisiokanavalla lähetetään myös kotimaisia sarjoja. Jimillä näytetään pääasiassa lifestyle -ohjelmia, tositelevisio-ohjelmia ja historiadokumentteja. Ohjelmisto oli vuosina 2007–2009 jaettu pääasiassa kuuteen aihealueeseen, jotka olivat tee se itse, matkalla, asiaviihdettä, dokumentit, sarjat ja game show.
Rinnakkaiskanavat > Hero

Nelonen Median televisiokanava Hero aloitti lähetykset 10. marraskuuta 2014. Herolla nähdään kansainvälisiä televisiosarjoja ja menestyselokuvia. Heron kohderyhmänä ovat nuoret aikuiset.
Ruutu

Ruutu on Nelosen suoratoistopalvelu, josta voi katsella Nelonen Median televisio-ohjelmia. Palvelun perustoiminnot ovat käyttäjälle maksuttomia. Katsoja voi katsoa Nelosen, Jimin, Livin tai Heron ohjelmat jälkikäteen Internetin välityksellä. Vapaaehtoisen ilmaisen käyttäjätilin luotuaan, voi katsoja jatkaa katsomistaan myöhemmin ja lisätä ohjelmia "suosikkeihin". Halutessaan käyttäjä voi ostaa itselleen Ruutu+ -paketin. Tällöin käyttäjä pystyy katsomaan esimerkiksi tulevan sarjan koko uuden kauden ennen televisioensi-iltaa, mahdollisesti jopa useaa kuukautta aikaisemmin.
Nelosen ohjelmistoa

Suurin osa Nelosella esitettävistä ohjelmista on esitelty Nelosen ohjelma-arkistossa.
| 0 | 1 | 2 |
| --- | --- | --- |
|  4D-dokumenttisarja  Ankronikka  Asuntokaupat sokkona  Big Love  Breaking Bad  Britannian paras leipomo  Castle  Chappelle’s Show  Criminal Minds  Damages  Defenders  Dr. Phil  DuckTales (vuoden 2017 sarja)|DuckTales  Elixir  Eläintarhassa tapahtuu  Eläinpelastustiimi  Falling Skies  Good Wife (esitetään nykyään Livillä)  Greyn anatomia  Katastrofin anatomia  Keno ja Synttärit  Hauskat kotivideot  Hannibal  Heikoin lenkki  Hämähäkkimies  Hottikset  HS-uutiset  Huippumalli haussa  |  Huvila & Huussi  Hurja remontti  Heikoin lenkki  Hyvät ja huonot uutiset  Isännän ja koiran käytöskoulu (esitetään nykyään Livillä)  Jake Long – amerikkalainen lohikäärme  Kauppaneuvos Jethro  Kaikki vastaan 1  Korkeasaari  Luksusmammat  LIVE: Tiedä ja Voita  Matkaoppaat  Mental Samurai Suomi  Mitä lapsesi tekisi  NCIS Rikostutkijat  Neljän tähden illallinen  Onnenarpa  Ostosruutu  Outoa vai mitä?  Paratiisihotelli  Perhe on pahin  Pikadieetit testissä  Pieni merenneito  Puuha-Pete  Puuha-Pete: Hommat hoituu  Pron Queen  Risteyksessä  Ruotsin miljonääriäidit  LIVE: Tiedä ja voita  Lost  Lilo & Stitch  |  Lelumaan Niksu  Mafianaiset  Maailman paras kauppa (1999)  Maailman övereimmät juhlat  Maailman övereimmät jouluhäät  Maailman vaarallisimmat tiet  Merieläinten pelastajat  Mustat lesket  My Little Pony: Ystävyyden taikaa  Sarahin sisustusvinkit  SM-liiga Viikkomakasiini  Start!  Stitch!  Suhdekoukerot  Suuri painonpudotus  Ullan unelmakakku  Teini-ikäisten mutanttininjakilpikonnien nousu  Transformers: Rescue Bots  Tripla  Tuuri  Vaaleanpunainen pantteri  Vaihdokkaat  Vain elämää  Wipeout (esitetään nykyään Foxilla)  Päättymätön tarina   Samu Sirkan joulutervehdys  Tuomas Veturi  Vili Vilperi (piirrossarja)|Vili Vilperi  |
Nelosen ohjelmistoa > Loppuneita tai tauolla olevia Nelosen ohjelmia

| 0 | 1 | 2 |
| --- | --- | --- |
|  4400  70’s Show (nykyään TV5:llä)  Aarteenmetsästäjä  Aikavaras  Akun tehdas  Aladdin  Alias  Apinoiden planeetta  America’s Got Talent  Anastasia  Astral-TV  Bad Girls  Banzai!  Batman  Beyblade  Beyblade V-Force  Buusteri  Comeback  Camp Lazlo  Digimon Adventure  Digimon Zero Two  Digimon Tamers  Dirt  Drop Dead Diva  Extreme Duudsonit  Einstein  Ennustaja-TV  FlashForward  Frasier  Giljotiini  Halinallet  Haluatko miljonääriksi?  Hugo Safari  Hullut japanilaiset  Huuliveikot  Hämähäkkimies  Inno  Jamien keittiössä  Jackass  Jake 2.0  Jake Long – amerikkalainen lohikäärme  Jackie Chan seikkailee  Joanin salaisuus  Kallio  Kuorosota  Kylmä rinki  Kadonneiden jäljillä  |  Kaikki kunnossa  Kaikki vastaan 1  Keisarin uusi koulu  Kim Possible  Kumman kaa (esitetään nykyään Livillä)  Kylmäverisesti sinun  Kyborgi 009  Lapsuuteni luuserina  Las Vegas  Mad Men  Maria!  Leijonamies  Lost  Meidän isä on parempi kuin teidän isä  Mennään bussilla  Mitä maksaa?  Montana  MTV Euro Top 20  Nanny  Neljät häät  Nelosen uutiset  Nelosen sää  Nuoret ritarit  Nurse Jackie  Olipa kerran  Olafin jouluinen seikkailu (2017)  Pelkokerroin  NRJ Top 10  Odyssey 5  Odysseuksen seikkailut  The Oprah Winfrey Show  The Osbournes  Ota tai jätä  Ostosruutu  Paavo Pesusieni  Passions  Pikku Lulu  Pulkkinen  Pulmuset  Päivien viemää  Päivän lööppi  Reikä seinässä  Ruma Betty  Robocop  Sairaala  Samantha  |  Sillä silmällä  Saari  Saint-Tropez  Sairaalaelämää  Scooby-Doo  Sexodus  Shake It Up  Sheena  Siskoni on noita  SMS-TV-pelit  Sopranos  South Park  Sokkokokki  Suomen huippumalli haussa  Star Trek: Deep Space Nine  Star Trek: Voyager  Timon ja Pumba  Taitopeli.com  Talent Suomi  Tanssi jos osaat  Taisteluplaneetta Galactica (2003)  Teräsmies  Tuho-osasto  Tummien vesien tulkit  Tosi viilee haamujengi  Totuuden miekka  Tunarin päiväkirja  Tyttökullat  TV-chatit  Täydelliset naiset  Unelmien poikamies  Unelmien poikamiestyttö  Unitupa  Usko tai älä  Unissakävelijät  Viiden juttu  Viritetyt vehkeet  Voitto kotiin  Vrooom – ohjelma miehille  Zorro – miekka ja ruusu  Weeds  Wildfire  Yllytyshullut  Älypää-TV  |
Kanavan katsotuimmat TV-lähetykset vuonna 2024

| Sija | Ohjelma | Päivämäärä | Tavoittavuus | Keskikatsojamäärä |
| --- | --- | --- | --- | --- |
| 1. | The Voice of Finland | 16.2.2024 | 989 000 | 690 000 |
| 2. | Tähdet, tähdet | 28.4.2024 | 1 088 000 | 582 000 |
| 3. | Emma Gaala 2024 | 17.2.2024 | 1 260 000 | 576 000 |
| 4. | Ilta-Sanomien suuri presidentinvaalitentti | 16.1.2024 | 1 051 000 | 563 000 |
| 5. | Vain elämää | 15.11.2024 | 947 000 | 560 000 |

Lähde:
Aiheesta muualla

Nelosen kotisivut
Nelonen Media
| --- | --- |
TV::  Nelonen  Nelonen HD  Jim  Liv  Hero 
Radio::  Aito Iskelmä  Easy Hits  Groove FM  Helmiradio  HitMix  Kantriradio  Loop  Radio Rock  Radio Suomipop 
Festivaalit::  Rockfest  RMJ  Himos Juhannus  Tahko Juhannus  Iskelmä Festivaali Himos / Pori  Jysäri  Wanaja Festival  Suomipop Festivaali Jyväskylä / Oulu  Tikkurila Festivaali  Tammerfest  Solar Sound Festival  Kuopiorock 
Suoratoisto- ja audiopalvelut::  Ruutu  Supla
Angela Carter

Angela Olive Carter (7. toukokuuta 1940 – 16. toukokuuta 1992) oli brittiläinen kirjailija.
Suomennettuja teoksia

Maaginen lelukauppa.  (The magic toyshop, 1967)  Suomentanut Leila Ponkala. Otava, 1984.  ISBN 951-1-07650-7
Verinen kammio sekä muita kertomuksia.  (The bloody chamber and other stories, 1979)  Suomentanut Kirsi-Marja Kekki & Jukka Heiskanen. TK-kustannus, 1994.  ISBN 951-582-008-1
Sirkusyöt.  (Nights at the circus, 1984)  Suomentanut Kimmo Rentola. Otava, 1986.  ISBN 951-1-09136-0
Toimittajana: Pahoja tyttöjä, villejä naisia (Wayward Girls & Wicked Women: An Anthology of Subversive Stories, 1986) suomennos: Tampereen yliopiston kääntäjäkoulutuslaitoksen käännösryhmä, Kääntöpiiri 1993 ISBN 951-8989-31-1
Kissankuria, lastenkirja; suom. teksti: Kaarina Helakisa, Otava 1981 ISBN 951-1-06299-9
”Herra” (1974), novelli, antologiassa Värisyttävä kosketus, suomentanut Kari Salminen, Hyvinkää: Book Studio 1992 ISBN 951-611-505-5
Sarja	Collector-antologia, 5.
Mirja Castrén

Mirja Marketta Castrén (o.s. Melkas, 15. marraskuuta 1930 Keuruu – 4. lokakuuta 2014) oli suomalainen arkkitehti, joka suunnitteli asuntoja, asuntoalueita, kirkkoja, seurakuntakeskuksia ja liikerakennuksia. Hän myös tutki aurinkoenergian käyttöä toimisto- ja asuinrakennuksissa.
Castrén kirjoitti ylioppilaaksi Helsingin Suomalaisesta Yhteiskoulusta vuonna 1949 ja valmistui arkkitehdiksi Teknillisestä korkeakoulusta vuonna 1956. Hän työskenteli suunnittelijana arkkitehtitoimisto Elli Borgin palveluksessa 1952–1954, arkkitehtitoimisto Aarne Hytönen & Risto-Veikko Luukkosen palveluksessa 1954–1958, arkkitehtitoimisto Mirja ja Heikki Castrénin osakkaana 1960–1963, arkkitehtitoimisto Viljo Revell & Co:n osakkaana 1964, arkkitehtitoimisto Heikki Castrén & Co:n osakkaana 1965, arkkitehtitoimisto Castrén–Jauhiainen–Nuuttilan osakkaana 1972–1977 ja arkkitehtitoimisto CJN Oy:n osakkaana 1977–1989.
Mirja Castrénin puoliso oli vuodesta 1953 arkkitehti Heikki Castrén (1929–1980).
Peter Carey

Peter Carey vuonna 2014.
Peter Philip Carey (s. 1943 Bacchus Marsh, Victoria, Australia) on australialainen kirjailija. Carey on saanut Booker-palkinnon kaksi kertaa, teoksista Oscar ja Lucinda 1988 ja Kellyn kopla: tosi tarina 2001.
Valmistuttuaan yliopistosta Carey työskenteli 1968–1970 mainosalalla Englannissa Lontoossa ja Australiassa Melbournessa. Hän perusti oman mainostoimiston vuonna 1974 Sydneyyn.
Careyn tuotantoa ilmestyi aluksi vain kirjallisissa aikakauslehdissä. Hänen tyylinsä on surrealistista, ja häntä on verrattu Jorge Luis Borgesiin ja Donald Barthelmeen. Häntä on pidetty sukupolvensa merkittävimpänä kirjailijana.
Vuonna 2019 sai ensi-iltansa Careyn samannimiseen romaaniin perustuva elokuva True History of the Kelly Gang, jonka ohjasi Justin Kurzel.
Suomennetut teokset

Hurmio, suom. Matti Kannosto. Kirjayhtymä, 1983 ISBN 951-26-2429-X, Arena-sarja
Oscar ja Lucinda.  (Oscar and Lucinda, 1988.)  Suomentanut Leena Tamminen. Tammi, 1989.  ISBN 951-30-7173-1  – Keltainen kirjasto 230
Kellyn kopla: tosi tarina, suomentanut Seppo Loponen. Tammi, 2002. ISBN 951-31-2258-1, Keltainen kirjasto 341
Aiheesta muualla

Petri Liukkonen: Peter Carey, Books and Writers, Authors Calendar (englanniksi)
Tapani Lausti: Uskonto uhkapelinä. BBC Finnish Section 12.12.1990.
Kirsi Reinikka: Puskarosvon puheenvuoro. Kiiltomato.net 17.9.2002.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Ruotsi  Latvia  Japani  Tšekki  Australia 2  Kreikka  Korea  Kroatia  Alankomaat  Puola  Portugali 
Taiteenala:  FID 
Henkilöt:  Deutsche Biographie  DDB  Trove  Elonet 
Muut:  Europeana  SNAC  IdRef
Pedro Calderón de la Barca

Pedro Calderón de la Barca.
Pedro Calderón de la Barca y Barreda (17. tammikuuta 1600 – 25. toukokuuta 1681) oli espanjalainen barokin ajan näytelmäkirjailija ja runoilija. Häntä pidetään yhtenä Espanjan merkittävimmistä näytelmäkirjailijoista. Hän kirjoitti yli sata näytelmää, muun muassa uskonnollisia näytelmiä, laulunäytelmiä, vakavia draamoja ja komedioita.
Elämäkerta

Calderón syntyi vaatimattomaan perheeseen Madridssa, opiskeli jesuiittojen koulussa ja myöhemmin teologiaa Salamancan yliopistossa. Hän otti osaa kuninkaan sotaretkille, kirjoitti hovin lipeillä ja lopulta ryhtyi katoliseksi papiksi. Kirjallisen uransa Calderón aloitti 20-vuotiaana runoilijana, ensimmäiset näytelmät ilmestyivät muutamia vuosia myöhemmin.